**Délegyháza Község Önkormányzata Képviselő-testületének**

**17/2023. (XI.24.) önkormányzati rendelete**

**a települési adóról szóló 17/2016. (XI.22.) önkormányzati rendelet módosításáról**

Délegyháza Község Önkormányzat Képviselő-testülete a helyi adókról szóló 1990. évi C. törvény 1. § (1) bekezdésében és 1/A. § (1) bekezdésében kapott felhatalmazás alapján, az Alaptörvény 32. Cikk (1) bekezdés a) és h) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 13. pontjában meghatározott feladatkörében eljárva - a települési adóról szóló 17/2016. (XI.22.) önkormányzati rendelet módosításáról - a következőket rendeli el:

**1. §**

A települési adóról szóló 17/2016.(XI.22.) önkormányzati rendelet 11. §-a helyébe a következő rendelkezés lép:

**„11. §**

E rendelet alkalmazásában

*a)* *önkormányzat illetékességi területe:* az önkormányzat közigazgatási határa által behatárolt — bel- és külterületet magában foglaló — térség, amelyre az önkormányzati hatáskör kiterjed;

*b)* *tulajdonos:* az ingatlan tulajdonosa az a személy vagy szervezet, aki/amely az ingatlan-nyilvántartásban tulajdonosként szerepel. Amennyiben az ingatlan tulajdonjogának átruházására irányuló szerződést az ingatlanügyi hatósághoz benyújtották – melynek tényét az ingatlanügyi hatóság széljegyezte –, a szerző felet kell tulajdonosnak tekinteni, kivéve, ha a tulajdonjog bejegyzése iránti kérelmet az ingatlanügyi hatóság jogerősen elutasította vagy azt visszavonták vagy a bíróság megállapította a szerződés érvénytelenségét. Egyéb módon történő tulajdonszerzés esetére a Polgári Törvénykönyv vonatkozó szabályai az irányadók;

*c)* *vállalkozó:* a Polgári Törvénykönyvről szóló törvény szerinti bizalmi vagyonkezelési szerződés alapján kezelt vagyon, valamint a gazdasági tevékenységet saját nevében és kockázatára haszonszerzés céljából, üzletszerűen végző

*ca)* a személyi jövedelemadóról szóló törvényben meghatározott egyéni vállalkozó,

*cb)* a személyi jövedelemadóról szóló törvényben meghatározott mezőgazdasági őstermelő, feltéve, hogy őstermelői tevékenységéből származó bevétele az adóévben az éves minimálbér 50%-át meghaladja,

*cc)* jogi személy, ideértve azt is, ha az felszámolás, kényszertörlés vagy végelszámolás alatt áll,

*cd)* egyéni cég, egyéb szervezet, ideértve azt is, ha azok felszámolás, kényszertörlés vagy végelszámolás alatt állnak.”

**2. §**

A települési adóról szóló 17/2016.(XI.22.) önkormányzati rendelet 1. melléklete helyébe az 1. melléklet lép.

**3. §**

Hatályát veszti a települési adóról szóló 17/2016.(XI.22.) önkormányzati rendelet

*a)* 2. § a) pontja,

*b)* 4. §-a,

*c)* 7. § c) pontjában az „az a) és b) pontba nem tartozó,” szövegrész,

*d)* 8. § (6) bekezdése.

**4. §**

Ez a rendelet 2024. január 1-jén lép hatályba.

Délegyháza, 2023. november 23.

 dr. Riebl Antal dr. Molnár Zsuzsanna

 polgármester jegyző

A rendelet kihirdetve:

Délegyháza, 2023. november 24. napján:

 dr. Molnár Zsuzsanna

 jegyző

*1. melléklet a 17/2023 . (XI.24.) önkormányzati rendelethez*

„*1. melléklet*

(A melléklet szövegét a(z) TELEPÜLÉSI ADÓ BEVALLÁS egységeshez.pdf elnevezésű fájl tartalmazza.)”